**09.09.2022.(2)**

**E-pasta nosaukums**

Par Covid-19 vakcīnu piegādēm

**E-pasta teksts**

Slimību profilakses un kontrole centrs informē, ka pirmā pielāgoto Covid-19 vakcīnu piegāde notiek 9.un 12.septembrī, tomēr pielāgotās vakcīnas ir pasūtījusi neliela vakcinācijas iestāžu daļa. Aicinām visas iestādes, kas vēl nav atsūtījušas vakcīnu pasūtījumu, veikt to un nodrošināt iedzīvotāju vakcināciju saskaņā ar Vakcinācijas rokasgrāmatas jauno versiju.

**Nākamais vakcīnu pasūtījums jāiesniedz līdz 13.09. datumam, plkst. 23:59. Piegādes tiks veiktas 15.09. un 16.09. datumos.**

Septembra mēnesī plānotas piegādes divas reizes nedēļā atkarībā no A/B grupām: pirmdienās(A)/otrdienās(B) un ceturtdienās(A)/piektdienās(B), tomēr piegāžu biežums ir atkarīgs no pasūtījuma apjoma un nepieciešamības racionāli lietot pieejamus resursus.  Par turpmākiem grafikiem Covid-19 vakcīnu pasūtījumiem tiks ziņots.

**Vēršam uzmanību, ka vakcinācija ar pielāgoto vakcīnu ir rekomendējama visai sabiedrībai, bet stingri rekomendējama ir:**

•     imūnsupresētiem cilvēkiem un viņu ciešām kontaktpersonām,

•     cilvēkiem ar hroniskām slimībām,

•     ilgstošiem sociālās aprūpes centru iemītniekiem un to aprūpes personālam,

•     senioriem vecumā no 65 gadiem,

•     veselības aprūpes personālam,

•     grūtniecēm.

**Vakcīnu pasūtījumus noformē digitāli, izmantojot Jūsu ārstniecības iestādē pieejamo integratora sistēmu vai sūtot Covid-19 vakcīnu pieprasījuma veidlapu uz e-pastu:** **covid19vakcinas@spkc.gov.lv**. Veidlapa ir pieejama SPKC tīmekļa vietnes sadaļā “Profesionāļiem → Covid-19 → Vakcīnu pret Covid-19 pasūtīšana” <https://www.spkc.gov.lv/lv/vakcinu-pret-covid-19-pasutisana>. Noformējot pasūtījumu digitāli, nepieciešams pievērst uzmanību pareizai vakcīnas izvēlei attiecīgajā klasifikatorā.